Rino Serra/Le fior dël mal/156


VIII. Archeuita 
Esse savi, oh mè dolor, date na calmà. 
It reclamavi la sèira; l'é sì; a cala: 
Un ambient ëscur anvërtoja la sità, 
A quaidun a pòrta pas, a àutri afann a argala. 

Mentre 'd tuti ij mortaj l'in-mens ëstrop vil, 
Sota 'l foèt dël piasì, che bòja dzuman, 
A va a cheuje ij rimòrs ant la festa servil, 
Mè dolor, ven sì, ven sì a deme la man, 

Leugn da lor: it vëdde cinesse le mòrte anà, 
An sij pogieuj dël cel, an veste antiquà; 
E ven-e sù dal fond ëd j'eve 'l ringret rijent; 

Ël sol moribond sot un arch andurmisse 
E com un longh linseul ch'a ven da Orient, 
Sent, mia cara, la dossa neuit ancaminesse. 

Rino Serra
Leteratura piemontèisa
Baudelaire